b"\n_START_ARTICLE_\nAchmato Kadyrovo ordinas\n_START_PARAGRAPH_\nAchmato Kadyrovo ordinas (rus. \xd0\xbe\xd1\x80\xd0\xb4\xd0\xb5\xd0\xbd \xd0\xb8\xd0\xbc\xd0\xb5\xd0\xbd\xd0\xb8 \xd0\x90\xd1\x85\xd0\xbc\xd0\xb0\xd1\x82\xd0\xb0 \xd0\x9a\xd0\xb0\xd0\xb4\xd1\x8b\xd1\x80\xd0\xbe\xd0\xb2\xd0\xb0)\xc2\xa0\xe2\x80\x93 auk\xc5\xa1\xc4\x8diausias \xc4\x8ce\xc4\x8d\xc4\x97nijos respublikos apdovanojimas. Ordinas \xc4\xafsteigtas 2004\xc2\xa0m. rugpj\xc5\xab\xc4\x8dio 23 d. ir skirtas \xc4\x8ce\xc4\x8d\xc4\x97nijos respublikos prezidento Achmato Kadyrovo, \xc5\xbeuvusio teroristinio akto metu, atminimui \xc4\xafam\xc5\xbeinti._NEWLINE_Ordinas \xc4\xafteikiamas u\xc5\xbe ypatingus nuopelnus \xc4\x8ce\xc4\x8d\xc4\x97nijos respublikai._NEWLINE_Ordino \xc5\xbeenklas gaminamas i\xc5\xa1 gryno aukso. \xc5\xbdenklas yra skritulio formos medalionas, kuriame yra reljefinis Achmato Kadyrovo su papacha atvaizdas. Ties apatiniu medaliono kra\xc5\xa1tu\xc2\xa0\xe2\x80\x93 u\xc5\xbera\xc5\xa1as \xd0\x90. \xd0\x9a\xd0\xb0\xd0\xb4\xd1\x8b\xd1\x80\xd0\xbe\xd0\xb2 ('A. Kadyrovas'). Ordino \xc5\xbeenklas ausele ir grandele prisegtas prie sta\xc4\x8diakamp\xc4\x97s plok\xc5\xa1tel\xc4\x97s, kuri tankiai nusegiota smulkiais \xc5\xa1lifuotais brangakmeniais (briliantais, safyrais ir rubinais), kuri\xc5\xb3 spalvos sudaro Rusijos trispalv\xc4\x99."